als_Latn dik_Latn sag_Latn
Bayerni s'ka mëshirë për askëndë
Tjetër sinjal i supremacisë absolute të Bajernit të Mynihut në javën e 25 të Bundesligës. Edhe pse pa dy nga yjet e saj më të spikatur, Robben e Ribery, skuadra e Pep Guardiolës fitoi pa vuajtur shumë 4-0 në Bremen ndaj Werderit.
Nuk ishin të paktë ata që parashikonin se ajo e WesserStadion mund të ishte një fushë e vështirë për Bajernin, pasi në 2015 si bavarezët ashtu dhe Werderi kishin fituar para kësaj ndeshjeje nga 16 pikë, por edhe për shkak të mungesave për Guardiolën që vec Robben e Ribery nuk kishte në dispozicion as Xabi Alonson dhe Neuer, me Pepe Reinan që më në fund debutoi mes shtyllave. Pavarësisht gjithë këtyre, ndeshja zgjati vetëm 20 minuta, në kuptimin e kohëzgjatjes së rivalitetit të Werderit. Në minutën e 24 në kundërsulm Lewandowski pasoi për Tomas Myller që fillimisht e goditi topin te Wolf por më pas ja doli ta conte në rrjetë. Pasi mori komandën Bayerni administroi avantazhin pa shumë problem deri në golin e dytë që erdhi në minutën e 45 nga goditja e dënimit të Alabas.
Edhe pjesa e dytë kishte vetëm lajme të mira për Guardiolën. Kapiteni Philip Lahm u rikthye të luante në fushën e blertë në minutën e 82 për herë të parë që pas dëmtimit të oësuar në 8 nëntor, ndërsa për të cuar shifrat në 4-0 me zero mendoi Robert Lewandowski që shënoi në minutën e 76 dhe të 91, me sulmuesin polak që arriti në kuotën e 6 golave në 5 ndeshjet e fundit në kampionat, ndërsa për Bajernin janë plot 22 golat e shënuar në 4 takimet e fundit.
Në sfidën mes Herthës së Berlinit dhe Schalkes ku përballeshin dy prej mbrojtjeve më të këqija të Bundesligës në 2015, skuadra e Di Matteos që pak ditë më parë shtangu Realin e Madridit në Championns me zor arriti të siguronte një barazim 2-2. Shalke kaloi dy herë në disavntazh, Herta shënoi me Anis Ben-Hatira në të 21 por për blutë u përgjigj i riu Sane që barazoi në të 40, të zotët e shtëpisë shënuan sërish me Haraguchi në të 82 por kur gjithshka pritej të mbaronte skuadra e di Matteos barazoi sërish me Joel Matip.
als_Latn als_Latn als_Latn als_Latn als_Latn